ประกาศกระทรวงเกษตรและสหกรณ์ เรื่อง แต่งตั้งพนักงานเจ้าหน้าที่ตามพระราชบัญญัติคุ้มครองพันธุ์พืช พ.ศ. 2542 พ.ศ. 2552

ประกาศกระทรวงเกษตรและสหกรณ์
ประกาศกระทรวงเกษตรและสหกรณ์
เรื่อง
แต่งตั้งพนักงานเจ้าหน้าที่ตามพระราชบัญญัติคุ้มครองพันธุ์พืช พ.ศ. ๒๕๔๒
พ.ศ. ๒๕๕๒
 

อาศัยอำนาจตามความในมาตรา ๔ แห่งพระราชบัญญัติคุ้มครองพันธุ์พืช พ.ศ.
๒๕๔๒ รัฐมนตรีว่าการกระทรวงเกษตรและสหกรณ์ ออกไว้ดังต่อไปนี้

ข้อ ๑ ให้ยกเลิกประกาศกระทรวงเกษตรและสหกรณ์
เรื่อง แต่งตั้งพนักงานเจ้าหน้าที่ตามพระราชบัญญัติคุ้มครองพันธุ์พืช พ.ศ. ๒๕๔๒
พ.ศ. ๒๕๔๕ ลงวันที่ ๒๗ สิงหาคม พ.ศ. ๒๕๔๕

ข้อ ๒ ผู้ดำรงตำแหน่งต่อไปนี้
เป็นพนักงานเจ้าหน้าที่มีอำนาจหน้าที่ปฏิบัติตามพระราชบัญญัติคุ้มครองพันธุ์พืช
พ.ศ. ๒๕๔๒
ทุกบทบัญญัติเกี่ยวกับอำนาจหน้าที่ของพนักงานเจ้าหน้าที่ตลอดเขตท้องที่ทุกจังหวัด
(๑) ปลัดกระทรวงเกษตรและสหกรณ์
(๒) รองปลัดกระทรวงเกษตรและสหกรณ์
(๓) อธิบดีกรมวิชาการเกษตร
(๔) รองอธิบดีกรมวิชาการเกษตร
(๕) ผู้อำนวยการสถาบันวิจัยพืชไร่ ผู้อำนวยการสถาบันวิจัยพืชสวน
ผู้อำนวยการสถาบันวิจัยยาง ผู้อำนวยการกองคลัง ผู้อำนวยการกองคุ้มครองพันธุ์พืช
ผู้อำนวยการศูนย์สารสนเทศ ผู้อำนวยการสำนักควบคุมพืชและวัสดุการเกษตร
ผู้อำนวยการสำนักวิจัยพัฒนาการอารักขาพืช ผู้อำนวยการสำนักวิจัยพัฒนาเทคโนโลยีชีวภาพ
ผู้อำนวยการสำนักวิจัยพัฒนาปัจจัยการผลิตทางการเกษตร ผู้อำนวยการสำนักวิจัยและพัฒนาวิทยาการหลังการเก็บเกี่ยวและแปรรูปผลิตผลเกษตร
ผู้อำนวยการสำนักวิจัยและพัฒนาการเกษตร ในสังกัดกรมวิชาการเกษตร
(๖) นิติกร นักวิชาการเกษตร นักวิชาการโรคพืช
นักกีฏวิทยา นักสัตววิทยา นักวิทยาศาสตร์ ตั้งแต่ปฏิบัติการขึ้นไป
และเจ้าพนักงานการเกษตรตั้งแต่ระดับปฏิบัติงานขึ้นไปในสังกัดกรมวิชาการเกษตร
(๗) นักจัดการงานทั่วไปชำนาญการ เจ้าพนักงานธุรการ
และเจ้าพนักงานการเงินและบัญชี ตั้งแต่ระดับปฏิบัติงานขึ้นไป
ในสังกัดกรมวิชาการเกษตร

ข้อ ๓ ผู้ดำรงตำแหน่งต่อไปนี้
เป็นพนักงานเจ้าหน้าที่ มีอำนาจหน้าที่ตามมาตรา ๔๔ เฉพาะในเขตท้องที่ที่อยู่ในความรับผิดชอบของตน
(๑) ผู้ว่าราชการจังหวัด
(๒) เกษตรและสหกรณ์จังหวัด
(๓)
นักจัดการงานทั่วไปชำนาญการและนักวิเคราะห์นโยบายและแผน
ตั้งแต่ปฏิบัติการขึ้นไปในสังกัดสำนักงานเกษตรและสหกรณ์จังหวัด

ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]


ประกาศ
ณ วันที่ ๒๕ ตุลาคม พ.ศ. ๒๕๕๒
ศุภชัย
โพธิ์สุ
รัฐมนตรีช่วยว่าการกระทรวงเกษตรและสหกรณ์
ปฏิบัติราชการแทน
รัฐมนตรีว่าการกระทรวงเกษตรและสหกรณ์














วิชชุตา/ผู้จัดทำ
๒๙
สิงหาคม ๒๕๕๔

















































[๑] ราชกิจจานุเบกษา
เล่ม ๑๒๖/ตอนพิเศษ ๑๗๔ ง/หน้า ๕๕/๓๐ พฤศจิกายน ๒๕๕๒